Modul 8
<s>Modul 8 je bila emisija za mlade koja se emitirala na Hrvatskoj radioteleviziji od 1994. do 2002.</s><s>Glavni ciljevi emisije su bili natjecanja u videoigrama i informiranje o nadolazećim naslovima.</s><s>Većinom se emitirala ponedjeljkom u 11 sati prijepodne, u programskom okviru emisija za djecu i mlade.</s><s>U posljednjih nekoliko ciklusa iz 2002., emisija se zvala Park 01, a nedugo nakon toga je ukinuta.</s>

<s>Prijavljeni natjecatelji bi bili podijeljeni u ekipe od po dva igrača koje bi sudjelovale u određenom ciklusu, a u svakoj emisiji bi se natjecale po dvije ekipe, i to u tri igre - prve dvije bi naizmjenično igrao po jedan član od svake ekipe, a treću (često odlučujuću) bi igrali istovremeno natjecatelji obiju ekipa.</s>

<s>Odabrane igre su bili tada aktualni naslovi, većinom na konzolama Amiga 1200, SNES, PlayStation i PlayStation 2, a neko vrijeme su se igrale i igre na osobnim računalima.</s>

<s>Voditelji su bili Boris Mirković i Kristijan Ugrina.</s><s>Hrvatske TV-emisije</s>

